Z A P I S N I K
46. sjednice Vijeća Mjesnog odbora Mlinovi,
održane 6. ožujka 2025.
u MO Mlinovi, Jahorinska 5,
s početkom u 19:00 sati
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća

Nenazočni  članovi Vijeća:
Gordan Vergles, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
Predsjednik Vijeća konstatira da je na sjednici prisutno 4 od 5 članova Vijeća.       
Potpredsjednica Vijeća snima sjednicu o čemu su nazočni obaviješteni. 
Predsjednik Vijeća daje na glasanje zapisnik sa 45. sjednice koji je jednoglasno usvojen.
Predsjednik Vijeća daje na glasanje dnevni red 46. sjednice koji je jednoglasno usvojen.


DNEVNI RED
 
1. Tekuća problematika
2. Pitanja, prijedlozi i obavijesti
 
 
1) Tekuća problematika
1.1. Predsjednik Vijeća izvještava da je zaprimio e mailom dopis Vodovoda i odvodnje u predmetu sanacija podzemnih voda na svim stepenicama u Mlinovima u kojem izvještavaju da se ista treba financirati iz sredstava Megaureda Grada Zagreba. Gradska četvrt Podsljeme stavila je njihovu sanaciju u plan prioriteta.

1.2. Predsjednik Vijeća izvještava da je zaprimio e mail stanovnika Mlinova koji predlaže izmještanje stola za stolni tenis u dječjem parku nasuprot Spara jer je došlo do ozljeđivanja njegovog djeteta i predstavlja opasnost za sigurnost djece koja dolaze u park.   

1.3. Predsjednik Vijeća izvještava da je zaprimio e mailom zahtjev za korištenje prostora mjesne samouprave Jahorinska 5, knjižnica (mala dvorana) 2x3 sata vikendom od čitalačkog kluba žena. Isti je uputio na Gradsku četvrt Podsljeme.

1.4. Predsjednik Vijeća prosljeđuje e mailom i pokazuje slike koje je zaprimio od stanovnika Jahorinske ulice kč br 3 koji se žali na prejaku svjetlost lampe, koja je na zemljištu uz zgradu mjesne samouprave, koja osvjetljava i njegovu spavaću sobu. O navedenoj problematici je već raspravljano na prethodnoj sjednici Vijeća MO Mlinovi.  

 
2) Pitanja, prijedlozi i obavijesti
2.1. VMO Mlinovi ponavlja zahtjev za postavljanje prometnog znaka za zonu smirenog prometa u centar Mlinova kod dječjeg parka (200 m prema Šestinama i 200 m prema Mihaljevcu) kao što je u Nazorovoj ulici od Britanskog trga do ulice Tuškanac gdje također prometuju autobusi.
 
2.2. VMO Mlinovi ponavlja zahtjev za slanje požurnice nadležnim službama vezano za sanaciju i rekonstrukciju Snježničkih stuba.

2.3. VMO Mlinovi traži sanaciju kanalica uz Alanske stube na potezu između Lovćenske ulice i Gornjeg Prekrižja.   


Sjednica je završena u 19:24 sati.  
 
  
KLASA: 024-08/25-003/548
URBROJ: 251-13-11-2/003-25-2
Zagreb, 6. ožujka 2025.


Zapisnik obradila: Mirela Gašpert Bertić

 
  

                 Zapisnik sastavila:
	Potpredsjednica Vijeća, Silva Vresk, v.r.
	



                                                                                                               Predsjednik Vijeća
Mjesnog odbora Mlinovi
                                                                                                              Sendi Numan, v.r.

